வால்டர் ஜென்கின்சு ஜூனியர் எனும் இயர்பெயர் கொண்ட பர்டன் ரிச்சர்ட் 10 நவம்பர் 1925 அன்று வேல்ஸின் கிளாமோர்கன், போன்ட்ரிடிஃபென் நகரில் பிறந்தார். ரிச்சர்ட் வால்டர் ஜென்கின்ஸ் சீனியர் (1876-1957), மற்றும் எடித் மட் ஜென்கின்ஸ் (நீ தாமஸ்; 1883-1927) ஆகியோருக்கு பிறந்த பதின்மூன்று குழந்தைகளில் பன்னிரண்டாவது குழந்தையாகப் பிறந்தார். இவரது தந்தை சுரங்கத் தொழிலாளியாவார். இவரது தாயார் மது விடுதியில் உணவு பரிமாறுபவராகப் பணி புரிந்தார். அவர் தனது தாயை மிகவும் வலிமையான பெண் என்றும் "அழகிய கூந்தலும் அழகிய முகமும் கொண்டவர் எனவும் மதத்தில் ஆர்வம் கொண்டவர் என்றும் நினைவு கூர்ந்தார். 

குடும்பத்தின் பதின்மூன்றாவது குழந்தையான கிரஹாம் பிறந்த ஆறு நாட்களுக்குப் பிறகு, அக்டோபர் 31 அன்று அவரது தாயார் இறந்தார். அப்போது ரிச்சர்டுக்கு இரண்டு வயது ஆகும். பிரசவத்திற்குப் பிறகான தொற்றுநோய்களின் விளைவாக இவரின் தாய் மரணமடைந்தார். ஆனால் ரிச்சர்ட் சுகாதார புறக்கணிப்பு காரணமாக தனது தாய் மரணமடைந்ததாக நினைத்தார். இதனைப் பற்றி வாழ்க்கை வரலாற்றாசிரியர் மைக்கேல் முன்னின் எடித் சுகாதாரக் குறைவினால் இறக்கவில்லை. மாறாக நிலக்கரி சுரங்கத்தின் மாசினால் தான் அவர் இறந்தார் எனக் கூறினார். எடித்தின் மரணத்தைத் தொடர்ந்து, ரிச்சர்டின் மூத்த சகோதரி சிசிலியா மற்றும் சுரங்கத் தொழிலாளியான அவரது கணவர் எல்ஃபெட் ஜேம்ஸ் ஆகியோர் இவரைக் கவனித்துக் கொண்டனர். 

குழந்தைப்பருவம்
சுகாதார பிரச்சினைகள்
தனிப்பட்ட வாழ்க்கை
ஆரம்பகால வாழ்க்கை